มีอาการปวดหลังช่วงล่างจนถึงหน้าท้องแต่เป็นด้านซ้ายอย่างเดียว กินยาแก้ปวดและยาคลายกล้ามเนื้อ ทุเลาลงแต่ยังไม่หาย ช่วงมีประจำเดือนก็มากระปริกระปอย แต่อาการปวดไม่เพิ่มขึ้น ตื่นนอนก้อมีอาการหลังแข็ง อยากทราบว่าเปนอาการ ออฟฟิตซินโดมใช่ไหม
สวัสดีค่ะ ออฟฟิศซินโดรม คือกลุ่มอาการปวดกล้ามเนื้อและเยื่อพังผืด (Myofascial Pain Syndrome) รวมถึงอาการปวดจากการอักเสบของเนื้อเยื่อและเอ็น (Tendinitis) อาการปวดและชาจากปลายประสาทที่ถูกกดทับ ซึ่งอาการเหล่านี้เกี่ยวข้องกับอริยาบถในการทำงานที่ไม่ถูกต้อง เช่น ลักษณะท่านั่งทำงาน การวางมือ ศอก บนโต๊ะทำงานที่ไม่ถูกต้อง การบาดเจ็บจากงานซ้ำๆ หรือระยะเวลาในการทำงานที่มากเกินไป เช่น การใช้ข้อมือซ้ำ ๆ ในการใช้เมาส์ อาจทำให้เกิดการอักเสบของเอ็นบริเวณข้อมือ หรือพังผืดเส้นประสาทบริเวณข้อมือได้ หรือสิ่งแวดล้อมในการทำงานที่ไม่เหมาะสม เช่น ลักษณะโต๊ะทำงาน หน้าจอคอมพิวเตอร์ แสงสว่างในห้องทำงาน เป็นต้นโดยอาการได้แก่- การปวดกล้ามเนื้อและเยื่อพังผืด โดยเฉพาะปวดบริเวณคอ บ่า สะบัก ไหล่ ข้อมือ หลัง เอว ซึ่งบางครั้งอาจส่งผลทำให้เกิดอาการของระบบประสาทอัตโนมัติร่วมด้วย เช่น วูบ เหงื่อออก ตาพร่า หูอื้อ มึนงง ชา เป็นต้น- การอักเสบของเส้นเอ็นบริเวณข้อศอก ข้อมือ นิ้วมือ เช่น การอักเสบของเอ็นโคนนิ้วโป้ง การเกิดนิ้วล็อค เป็นต้น- การกดทับปลายประสาท ทำให้เกิดอาการชา รวมถึงอ่อนแรงของกล้ามเนื้อ- ปวดตาหรือกระบอกตา ตาแห้ง ตาล้า ตาพร่า แสบตา หรือระคายเคืองตา- ปวดศีรษะเรื้อรัง หรือเป็นไมเกรนทั้งนี้ หากมีอาการปวดหลังเกิดต่อเนื่องเรื้อรัง โดยที่เป็นผลมาจากท่านั่งในการทำงานที่ไม่ถูกต้อง หรือมีการใช้กล้ามเนื้อหลังมากไป เช่น การก้มๆ เงยๆ ก็ถือว่าเป็นออฟฟิศซินโดรมได้ แต่หากไม่ได้เป็ยผลมาจากการที่การทำงาน ก็ไม่ถือเป็นออฟฟิศซินโดรมค่ะในเบื้องต้น ไม่ว่าจะเป็นออฟฟิศซินโดรมหรือไม่ ควรงดการยกของหนักต่างๆ เพื่อไม่ให้กล้ามเนื้อเกิดการบาดเจ็บ งดการทำงานที่ต้องก้มๆ เงยๆ หากต้องนั่งทำงานนานๆ ควรมีการเปลี่ยนอิริยาบทเป็นระยะๆ และควรนั่งให้ถูกวิธี โดยให้นั่งหลังตรงแบบสบายๆ ไม่เกร็ง หลังต้องไม่งอ ไม่ห่อไหล่ ไม่นั่งแอ่นหนัง ไม่ยกไหล่ขึ้น ไม่เกร็งหัวไหล่ หากมีพนังพิง ให้พิงพนักเก้าอี้โดยให้แผ่นหลังแนบพอดี ลำตัวตั้งตรง ทิ้งน้ำหนักตัวลงบริเวณก้นและสะโพกทั้งสองข้างให้เท่ากัน ไม่เอียงตัวซ้าย หรือขวาด้านใดด้านหนึ่ง ช่วงขาตั้งฉากกับพื้น และทิ้งน้ำหนักลงฝ่าเท้าทั้งสองข้างค่ะในช่วงที่มีอาการปวดมาก ก็อาจทานยาแก้ปวดมาบรรเทาอาการ เช่น ไดโคลฟีแนค (diclofenac), ไพรอกซิแคม (piroxicam) เป็นต้น โดยสามารถทานร่วมกับยาคลายกล้ามเนื้อดังที่ได้ทำไป และอาจใช้การประคบร้อน การทายานวดตรงบริเวณที่ปวดค่ะแต่หากอาการปวดยังคงเป็นต่อเนื่องหรือเป็นมากขึ้น ก้ควรไปพบแพทย์เพื่อตรวจว่าเกิดจากสาเหตุอื่นๆ หรือไม่ เช่น นรองกระดูกสันหลังเคลื่อนทับเส้นประสาท กล้ามเนื้อสะโพกหนีบเส้นประสาท โรคไตต่างๆ เป็นต้น